ᱦᱚᱥᱤᱭᱟᱨᱯᱩᱨ

ᱦᱚᱥᱤᱭᱟᱨᱯᱩᱨ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱱᱟᱜ ᱫᱚᱣᱟᱵᱟ ᱴᱚᱴᱷᱟ ᱨᱮ ᱢᱤᱫ ᱥᱚᱦᱚᱨ ᱟᱨ ᱦᱚᱥᱤᱭᱟᱨᱯᱩᱨ ᱦᱚᱱᱚᱛ ᱨᱮ ᱱᱚᱜᱚᱨ ᱱᱤᱜᱟᱢ ᱠᱟᱱᱟ ᱾ ᱱᱚᱣᱟ ᱟᱹᱨᱤ ᱪᱟᱹᱞᱤ ᱞᱮᱠᱟᱛᱮ, ᱜᱮᱞᱯᱩᱱ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮᱱᱟᱜ ᱮᱛᱚᱦᱚᱵ ᱚᱠᱛᱚ ᱴᱷᱟᱯᱚᱱ ᱞᱮᱱᱟ ᱛᱟᱦᱮᱸᱫ ᱾ ᱑᱘᱐᱙ ᱨᱮ ᱱᱚᱣᱟ ᱢᱚᱦᱟᱨᱟᱡᱟ ᱠᱚᱨᱚᱱᱵᱤᱨ ᱥᱤᱝ ᱤᱡ ᱥᱤᱯᱟᱹᱦᱤ ᱤᱫᱤ ᱛᱮ ᱟᱢᱮᱴ ᱠᱮᱫᱼᱟ ᱟᱨ ᱑᱘᱔᱙ ᱨᱮ ᱯᱚᱧᱡᱟᱵᱽ ᱨᱮᱱᱟᱜ ᱢᱟᱨᱟᱝ ᱯᱚᱱᱚᱛ ᱨᱮ ᱡᱩᱢᱤᱫᱽ ᱮᱱᱟ ᱠᱚ ᱾

ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱩᱥᱩᱞ ᱒᱙᱖ ᱢᱤᱴᱚᱨ (᱙᱗᱑ ᱯᱷᱤᱴ) ᱢᱮᱱᱟᱜᱼᱟ ᱾ ᱦᱚᱥᱤᱭᱟᱨᱯᱩᱨ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱧᱡᱟᱵᱽ ᱨᱮᱱᱟᱜ ᱠᱚᱧᱮᱼᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱚᱞᱚᱱᱫᱷᱚᱨ ᱨᱟᱡᱽᱥᱣᱟ ᱠᱷᱚᱸᱰ ᱨᱮ ᱦᱤᱡᱩᱜᱼᱟ ᱟᱨ ᱫᱚᱣᱟᱵᱟ ᱴᱚᱴᱷᱟ ᱨᱮᱱᱟᱜ ᱵᱤᱥᱴ ᱫᱚᱣᱟᱵᱽ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱦᱚᱥᱤᱭᱟᱨᱯᱩᱨ ᱠᱚᱧᱮᱼᱯᱟᱪᱮ ᱨᱮ, ᱱᱚᱣᱟ ᱥᱚᱦᱤᱫᱽ ᱵᱷᱚᱜᱚᱛ ᱥᱤᱝ ᱱᱚᱜᱚᱨ ᱦᱚᱱᱚᱛ, ᱡᱚᱞᱚᱱᱫᱷᱚᱨ ᱦᱚᱱᱚᱛ, ᱟᱨ ᱠᱚᱯᱩᱨᱛᱷᱟᱞᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱨᱮ ᱢᱮᱱᱟᱜᱼᱟ, ᱟᱨ ᱠᱚᱧᱮᱼᱯᱟᱪᱮ ᱨᱮ ᱱᱚᱣᱟ ᱜᱩᱨᱫᱟᱥᱯᱩᱨ ᱦᱚᱱᱚᱛ ᱥᱤᱢᱟᱹ ᱨᱮ ᱦᱤᱡᱩᱜᱼᱟ ᱾

ᱦᱚᱲ ᱞᱮᱠᱷᱟ

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱥᱤᱭᱟᱨᱯᱩᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱑᱖᱘,᱔᱔᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱘᱘,᱒᱙᱐ ᱠᱚᱲᱟ ᱟᱨ ᱘᱐,᱑᱕᱓ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱮᱪᱮᱫ ᱫᱚᱨ ᱘᱙.᱑᱑ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱥᱤᱭᱟᱨᱯᱩᱨ ᱨᱤᱱ ᱦᱚᱲ ᱮᱞ ᱑᱗᱙,᱓᱗᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱐.᱙% ᱟᱨ ᱛᱤᱨᱞᱟᱹ ᱟᱜ ᱔᱙.᱑% ᱢᱮᱱᱟᱜᱼᱟ ᱾ ᱒᱐᱐᱑ ᱨᱮᱱᱟᱜ ᱘᱑.᱐᱐% ᱨᱮᱱᱟᱜ ᱵᱟᱨᱟ ᱵᱟᱨᱤ ᱠᱷᱟᱱᱮᱢ ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱕.᱔᱙% ᱢᱮᱱᱟᱜᱼᱟ ᱾ ᱠᱚᱲᱟ ᱟᱜ ᱥᱮᱪᱮᱫ ᱘᱙.᱙᱐% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱘᱐.᱘᱐% ᱢᱮᱱᱟᱜᱼᱟ ᱾ ᱦᱚᱥᱤᱭᱟᱨᱯᱩᱨ ᱨᱮ, ᱑᱐% ᱦᱚᱲ ᱮᱞ ᱑᱑ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
 ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱛᱤᱨᱞᱟᱹ ᱙᱖᱒
 ᱦᱚᱲ ᱮᱞ ᱰᱮᱱᱥᱤᱴᱤ (ᱜᱚᱴᱟ ᱠᱤᱞᱚᱢᱤᱴᱚᱨ᱒): ᱓᱙᱖
 ᱦᱚᱲ ᱮᱞ ᱨᱮ ᱥᱟᱭᱠᱚᱲᱟ ᱜᱨᱚᱴ (᱒᱐᱐᱑ᱼ᱒᱐᱑᱑): ᱗.᱑% 
 ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (᱐ᱼ᱖ ᱩᱢᱚᱨ):᱘᱕᱙

ᱱᱤᱭᱟᱹ ᱦᱚᱱᱚᱛ ᱨᱮ ᱜᱮᱨ ᱟᱹᱫᱤᱵᱟᱹᱥᱤ ᱟᱜ ᱮᱞ ᱓᱔.᱓% ᱢᱮᱱᱟᱜᱼᱟ

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱥᱚᱲᱚᱠ
ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱵᱟᱥ ᱥᱴᱮᱸᱰ ᱵᱷᱚᱜᱽᱣᱚᱱ ᱣᱟᱞᱢᱤᱠᱤ ᱤᱱᱴᱟᱨᱯᱚᱱᱚᱛ ᱵᱟᱥ ᱴᱟᱨᱢᱤᱱᱟᱥ ᱠᱟᱱᱟ, ᱚᱠᱟᱨᱮ ᱯᱚᱧᱡᱟᱵᱽ ᱥᱚᱲᱚᱠ ᱰᱟᱦᱟᱨ, ᱦᱤᱢᱟᱪᱚᱞ ᱥᱚᱲᱚᱠ ᱰᱟᱦᱟᱨ, ᱫᱤᱞᱞᱤ, ᱦᱚᱨᱤᱭᱟᱱᱟ ᱥᱚᱲᱚᱠ ᱰᱟᱦᱟᱨ, P.R.T.C, ᱟᱜ ᱵᱟᱥ ᱥᱮᱵᱟ ᱟᱜ ᱢᱤᱫᱴᱟᱝ ᱢᱟᱨᱟᱝ ᱰᱟᱦᱟᱨ ᱢᱮᱱᱟᱜᱼᱟ ᱾ ᱪᱚᱱᱰᱤᱜᱚᱲ ᱯᱚᱨᱤᱣᱚᱦᱚᱱ ᱵᱮᱯᱟᱨ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱥᱚᱲᱚᱠ ᱰᱟᱦᱟᱨ, ᱨᱟᱡᱚᱥᱛᱷᱟᱱ ᱯᱚᱱᱚᱛ ᱥᱚᱲᱚᱠ ᱰᱟᱦᱟᱨ, ᱯᱨᱟᱵᱷᱮᱴ ᱚᱯᱨᱮᱴᱟᱨ ᱥᱟᱶᱛᱮ ᱾

ᱨᱮᱞ
ᱦᱚᱥᱤᱭᱟᱨᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱦᱚᱥᱤᱭᱟᱨᱯᱩᱨ ᱥᱮᱵᱟ ᱟᱜ ᱢᱤᱫᱴᱟᱝ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱨᱮᱱᱟᱜ ᱠᱳᱰ HSX ᱠᱟᱱᱟ ᱾ ᱱᱚᱣᱟ ᱦᱚᱥᱤᱭᱟᱨᱯᱩᱨ ᱥᱚᱦᱚᱨ ᱨᱮ ᱠᱟᱹᱢᱤᱭᱟ ᱾ ᱥᱴᱮᱥᱚᱱ ᱨᱮ ᱢᱤᱫᱴᱟᱝ ᱯᱞᱮᱴᱯᱷᱚᱨᱚᱢ ᱢᱮᱱᱟᱜᱼᱟ ᱾ ᱯᱞᱮᱴᱯᱷᱚᱨᱚᱢ ᱱᱟᱯᱟᱭ ᱛᱮ ᱟᱥᱨᱟᱭ ᱵᱟᱱᱩᱜᱼᱟ ᱾ ᱥᱴᱮᱥᱚᱱ ᱑᱙᱐᱕ ᱨᱮ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾ ᱱᱤᱭᱟᱹ ᱥᱴᱮᱥᱚᱱ ᱫᱤᱞᱞᱤ, ᱟᱢᱨᱤᱛᱥᱚᱨ, ᱡᱚᱲᱚᱱᱫᱷᱚᱨ ᱟᱨ ᱯᱷᱤᱨᱚᱡᱽᱯᱩᱨ ᱞᱟᱹᱜᱤᱫ ᱛᱮ ᱥᱚᱡᱷᱮ ᱨᱮᱞᱣᱮ ᱡᱚᱲᱟᱣ ᱟᱠᱟᱱᱟ ᱾

ᱩᱰᱟᱹᱱ
ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱥᱩᱨ ᱩᱰᱟᱹᱵ ᱜᱟᱹᱰᱤ ᱟᱫᱚᱢᱯᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱤᱭᱟᱹ ᱥᱚᱦᱚᱨ ᱠᱷᱚᱱ ᱒᱕ ᱠᱤᱞᱚᱢᱤᱴᱚᱨ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱟᱫᱚᱢᱯᱩᱨ ᱩᱰᱟᱹᱱ ᱰᱟᱹᱦᱤ, ᱢᱤᱫᱴᱟᱝ ᱴᱚᱴᱷᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱱᱚᱣᱟ ᱤᱥᱯᱟᱭᱤᱥ ᱤᱫᱤ ᱛᱮ ᱫᱤᱞᱞᱤ ᱩᱰᱟᱹᱱ ᱰᱟᱹᱦᱤ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱜ ᱜᱟᱹᱰᱤ ᱥᱮᱵᱟ ᱠᱟᱱᱟ ᱾ ᱟᱹᱰᱤ ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱟᱢᱨᱤᱛᱥᱚᱨ ᱨᱮ ᱥᱨᱤ ᱜᱩᱨᱩ ᱨᱟᱢ ᱫᱟᱥ ᱡᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱦᱚᱥᱤᱭᱟᱨᱯᱩᱨ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱨᱮ ᱑᱒᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 District web site
 Municipal Corporation, Hoshiarpur 


Category:Cities and towns in Punjab, India